‘Junior’ die gewildste naam vir SA seuntjiesArgieffoto Die naam Junior is die topgunsteling vir Suid-Afrikaanse ouers wanneer babaseuntjies geregistreer word, het die statistikus-generaal van Suid-Afrika, dr. Pali Lehohla, Donderdag bekend gemaak. “Daar is ŉ hele paar maatskaplike en antropologiese kwessies rondom geboortes. Teen 2015 is name soos Bandile en Siyabonga nie meer gewild nie. Dit is vervang deur Prince, Blessing of Gift,” het Lehohla gesê terwyl hy verslae vrygestel het oor geboortes tussen 2013 en 2015 en nageboorte sterftes vir 2014. “Name vir pasgebore babas soos Junior of Baby is oukei, sodat die registrasieproses kan voortgaan. Ons het so baie mense wat Baby genoem word, want die pa of ouma moet nog ingelig word dat die kind gebore is, en dit was nie voor die tyd bekend of dit ŉ seun of ŉ meisie sou wees nie en daar is geen voorskrifte vir name nie.” Hy het gesê in sommige kulture is dit taboe om ŉ kind ŉ naam te gee voor geboorte en in sommige gevalle kry die baba eers ŉ paar dae ná geboorte ŉ naam. Statistieke Suid-Afrika het in dieselfde opname bevind dat pasgebore babadogtertjies word hoofsaaklik Precious, Princess of Angel gedoop. Name soos Minenhle, Faith, Lesedi en Thandolwethu is ook in die toptien.